Amendă penală de 18.000 lei pentru Silvestru Șoșoacă, după ce a lovit un polițist în timpul unui interviu acordat de Diana Șoșoacă
Silvestru Șoșoacă a fost condamnat definitiv joi, 11 aprilie, de Curtea de Apel București la plata unei amenzi penale de 18.000 lei pentru ultraj, după ce în luna decembrie 2021 a lovit un polițist. Acesta venise să aplaneze un conflict în timpul unui interviu acordat de Diana Șoșoacă unei echipe italiene de televiziune, conform Agerpres.